দুর্গাপুর শহরের এক প্রান্তে অবস্থিত আইকিউ সিটি হাসপাতাল৷ শুরুর দিন থেকে বি-জোন রুটের বাস এই এলাকায় পরিষেবা দিয়েছে৷ এখন হাসপাতালে রোগীর ভিড় বাড়তে অন্যান্য রুটের বাস মালিকরা এই হাসপাতাল হয়ে পরিষেবা চালু করার দাবি জানিয়েছিলেন৷ হাসপাতাল কর্তৃপক্ষও আরও বেশি বাস এই রুটে চাইছিলেন। প্রশাসনের সিদ্ধান্ত অনুযায়ী বুধবার ৮বি বাস পরিষেবার সূচনা করেন মেয়র দিলীপ অগস্তি। ছিলেন হাসপাতালের সিইও সঞ্জয় প্রসাদ৷ মেয়র বলেন 'সাধারণ মানুষের সুবিধার জন্য অন্য রুটের বাসকে এই হাসপাতাল হয়ে যাতায়াতের অনুমতি দেওয়া হয়েছে৷ এখানে রোগীর সংখ্যা ক্রমশ বৃদ্ধি পাচ্ছে৷ দুর্গাপুর স্টেশন, বিধাননগর-সহ বিভিন্ন এলাকার বাসিন্দারা এ বার সরাসরি আইকিউ সিটি হাসপাতালে পৌঁছতে পারবেন৷'